text: Mahabalipuram - Viquipèdia, l'enciclopèdia lliure
  Conjunt de monuments de Mahabalipuram
  Detall del relleu de la Penitència d'Arjuna
  Narasimhavarman I (en)
  Vila i assentament humà
  12° 37′ 22″ N, 80° 11′ 38″ E / 12.622727°N,80.193911°E / 12.622727; 80.193911Coord.: 12° 37′ 22″ N, 80° 11′ 38″ E / 12.622727°N,80.193911°E / 12.622727; 80.193911
  1984 (8a Sessió), Criteris PH: (i),(ii),(iii),(vi)
  Mahabalipuram (tàmil: மகாபலிபுரம்) o Mamallapuram (tàmil: மாமல்லபுரம்) és una població situada a la costa de llevant de l'Índia, al sud de Chennai, la capital de l'estat de Tamil Nadu, al qual pertany, dins el districte de Kancheepuram. La seva importància rau en el conjunt de monuments de l'època dels Pallava, declarat Patrimoni de la Humanitat per la UNESCO el 1984, que són les restes arqueològiques més importants del sud de l'Índia, conjunt conegut com Set Pagodes o Seven Pagodas. Consta al cens del 2001 amb 12.049 habitants.
  2 Les antigues construccions
  La ciutat fou el port de mar de la capital del regne de la dinastia Pallava, Kanchipuram. Hom troba referències indirectes d'aquest lloc des de l'antiguitat: Ptolemeu en parla, i s'hi han trobat monedes d'època romana. Però fou sota els Pallava (que van governar al sud de l'Índia entre els segles VI i IX) que la ciutat va tenir un important desenvolupament, sobretot a partir del segle VII, quan es van aixecar els monuments de granit que encara s'hi conserven; les construccions anteriors pràcticament han desaparegut del tot. Hauria agafat el nom del rei pallava Narasimhavarman I (Mamalla).
  Costa a Mamallapuram amb temple de fons
  A conseqüència del tsunami que va afectar aquestes costes el 26 de desembre de 2004 es van posar al descobert algunes estructures que fins llavors eren desconegudes, com ara un possible port i restes d'un antic temple de totxo, precursor dels actuals.[1]
  Les antigues construccions[modifica]
  Al costat de la població actual es troben construccions de tipus ben divers, com ara els temples cova excavats directament a la roca amb columnes i decorats amb relleus, els petits temples monolítics coneguts com a rathes, aixecats cap al segle VII imitant les estructures que fins llavors s'havien fet amb materials peribles, els relleus monumentals i els temples aixecats amb carreus de la mateixa època que els monolítics, però que constitueixen un avenç important en la tècnica constructiva.
  Monuments més representatius de l'antiga Mahabalipuram
  Cova d'Adivaraha Dedicada a Vixnu. Buidada a la roca, amb relleus
  Relleu intern a la cova d'Adivaraha
  Cova dels Cinc Pandaves Inacabada i sense decoració
  Cova dels Cinc Pandaves
  Cova de Mahishasura Mardini Amb dos esplèndids relleus, el primer dedicat a Mahishasura Mardini i el segon a Vixnu
  Cova de Mahishasura Mardini
  Cova de Varaha Monolítica i excavada a la roca. Dedicada a Vixnu, amb relleus
  Els Cinc Rathes, o Pancha Rathes Conjunt format per cinc temples monolítics: Drupadi, Arjuna, Bhima, Dharmaraja i Sahadeva
  Els Cinc Rathes
  Ratha de Ganesha De planta rectangular
  Ratha inacabat La construcció només està començada i permet entreveure la tècnica constructiva d'aquesta mena d'edificis
  Ratha inacabat
  Relleu de la Penitència d'Arjuna De grans dimensions i conegut també com la Baixada a la Terra del riu Ganges
  Relleu de la Penitència d'Arjuna
  Relleu de Krishna Sota un mandapa que es va aixecar més tard
  Relleu de Krishna
  Temple de la Costa Construït amb carreus
  Temple de la costa
  'Conc Raths' a Mahabalipuram
  Raths de Draupadi i Arjuna
  Escultura de Nandi al lloc dels Pancha Raths
  La bola de mantega
  Roques prop de Mamallapuram
  Costa a Mamallapuram
  Escultura de pedra a Mamallapuram
  + Article Seven pagodas.
  R. NAGASWAMY. Mahabalipuram. Oxford University Press. Nova Delhi, 2008.
  J. C. HARLE. Arte y arquitectura en el subcontinente indio. Ediciones Cátedra. Madrid, 1992.
  HENRI STIERLIN. La India hinduista. Taschen. Colònia, 1999.
  A Wikimedia Commons hi ha contingut multimèdia relatiu a: Mahabalipuram
  Guia de viatges de Mahabalipuram a Wikivoyage.
  Mahabalipuram tours Arxivat 2014-02-08 a Wayback Machine..
  Mahabalipuram a la llista de la UNESCO.
  National Institute of Oceanography: Mahabalipuram i Poompuhar.
  ASI Mahabalipuram.
  `I show you Mahabalipuram'.
  Pillars with inscriptions of Pallava, Chola kings found Arxivat 2011-08-24 a Wayback Machine..
  The Shore Temple stands its ground Arxivat 2004-12-30 a Wayback Machine. per T. S. Subramanian a "The Hindu", 30 de desembre de 2004.
  Newly-discovered Mahabalipuramtemple fascinates archaeologists Arxivat 2008-10-25 a Wayback Machine. per T.S. Subramanian a The Hindu, 10 d'abril 2005.
  BBC News: India finds more 'tsunami gifts'.
  Mahabalipuram Temple Architecture.
  Tsunami's might opens way for science, The Globe and Mail, (18 de febrer de 2005).
  Photographs of Mahabalipuram and other sites in Tamil Nadu.
  Mahabalipuram, fotos.
  First Amateur-Ham Radio Operation from Mahabalipuram Lighthouse on occasion of International Lighthouse & Lightship Week.
  Living Rocks, Frontline, Volume 24 - Issue 25 :: Dec. 22, 2007-Jan. 04, 200.
  Mahabalipuram tour packages information.
  (anglès) Excavacions després del tsunami.
  ↑ «Another surprise in Mamallapuram». Arxivat de l'original el 2007-08-09. [Consulta: 12 desembre 2008].